CELEX: 52011XX0219(02)
Language: ro
Date: 2010-12-20 00:00:00
Title: Decizia nr. 890 din 20 decembrie 2010 privind deschiderea unei proceduri de acordare a autorizației de prospectare și explorare a petrolului și a gazelor naturale – resurse naturale ale subsolului conform articolului 2 alineatul (1) punctul 3 din Legea resurselor naturale ale subsolului – în „Blocul 1-20 Nicopole” , situat în provinciile Vrața, Plevna, Loveci și Veliko Târnovo, și de notificare a faptului că autorizația va fi acordată în urma unui concurs de oferte

19.2.2011   
            
            
               RO
            
            
               Jurnalul Oficial al Uniunii Europene
            
            
               C 53/13
            
         DECIZIA NR. 890
   din 20 decembrie 2010
   privind deschiderea unei proceduri de acordare a autorizației de prospectare și explorare a petrolului și a gazelor naturale – resurse naturale ale subsolului conform articolului 2 alineatul (1) punctul 3 din Legea resurselor naturale ale subsolului – în „Blocul 1-20 Nicopole”, situat în provinciile Vrața, Plevna, Loveci și Veliko Târnovo, și de notificare a faptului că autorizația va fi acordată în urma unui concurs de oferte
   2011/C 53/07
   REPUBLICA BULGARIA
   CONSILIUL DE MINIȘTRI
   În conformitate cu articolul 5 punctul 2, cu articolul 42 alineatul (1) punctul 1 și cu articolul 44 alineatul (3) din Legea resurselor naturale ale subsolului, coroborate cu articolul 4 alineatul (2) punctul 16 și cu secțiunea 1 punctul 24a din Legea energiei,
   CONSILIUL DE MINIȘTRI DECIDE:
   
               1.
            
            
               Se deschide o procedură de acordare a autorizației de prospectare și explorare a petrolului și gazelor naturale în „Blocul 1-20 Nicopole”, situat în provinciile Vrața, Plevna, Loveci și Veliko Târnovo, cu o suprafață de 1 962 km2, delimitată de punctele 1-24 ale căror coordonate figurează în anexă.
            
         
               2.
            
            
               Autorizația menționată la punctul 1 se va acorda pe baza unui concurs de oferte.
            
         
               3.
            
            
               Autorizația de prospectare și explorare este valabilă pe o perioadă de cinci ani de la data intrării în vigoare a contractului de prospectare și explorare, cu drept de prelungire a acestei perioade în temeiul articolului 31 alineatul (3) din Legea resurselor naturale ale subsolului.
            
         
               4.
            
            
               Dosarul de licitație se poate achiziționa până la ora 17.00 a celei de a 120-a zile de la data publicării prezentei decizii în Jurnalul Oficial al Uniunii Europene.
            
         
               5.
            
            
               Notificările de participare la concurs se pot depune până la ora 17.00 a celei de a 130-a zile de la data publicării prezentei decizii în Jurnalul Oficial al Uniunii Europene.
            
         
               6.
            
            
               Ofertele conforme dosarului de licitație se pot depune până la ora 17.00 a celei de a 144-a zile de la data publicării prezentei decizii în Jurnalul Oficial al Uniunii Europene.
            
         
               7.
            
            
               Ofertanții nu vor fi prezenți în timpul procedurii de evaluare a ofertelor.
            
         
               8.
            
            
               Prețul dosarului de licitație se stabilește la 15 000 BGN. Dosarul de licitație poate fi achiziționat de la Camera 813 din sediul Ministerului Economiei, Energiei și Turismului, la adresa: strada Triadița nr. 8, Sofia, Bulgaria, în termenul stabilit la punctul 4.
            
         
               9.
            
            
               Participanții la concurs trebuie să îndeplinească cerințele specificate la articolul 23 alineatul (1) din Legea resurselor naturale ale subsolului.
            
         
               10.
            
            
               Ofertele participanților la concurs vor fi evaluate pe baza propunerilor de programe de lucru, de instrumente de protecție a mediului, de instrumente de formare, de beneficii suplimentare și, de asemenea, în funcție de capacitățile lor manageriale și financiare, astfel cum sunt prevăzute în dosarul de licitație.
            
         
               11.
            
            
               Garanția de participare la concurs se stabilește la 20 000 BGN și trebuie plătită înainte de termenul specificat la punctul 5 în contul bancar al Ministerului Economiei, Energiei și Turismului, indicat în dosarul de licitație.
            
         
               12.
            
            
               În cazul neadmiterii la concurs a unui ofertant, garanția se rambursează în termen de 14 zile de la data la care i s-a notificat ofertantului neadmiterea.
            
         
               13.
            
            
               Garanția candidatului câștigător se va rambursa după semnarea contractului, iar garanțiile celorlalți candidați se vor rambursa în termen de 14 zile de la publicarea în Monitorul Oficial a deciziei Consiliului de Miniștri privind acordarea autorizației de prospectare și explorare.
            
         
               14.
            
            
               Cererile de participare la concursul de oferte și ofertele participanților la concursul de oferte trebuie depuse la Ministerul Economiei, Energiei și Turismului, str. Triadița nr. 8, Sofia, Bulgaria, în limba bulgară, în conformitate cu dispozițiile articolului 46 din Legea resurselor naturale ale subsolului.
            
         
               15.
            
            
               Ofertele trebuie să respecte cerințele și condițiile indicate în dosarul de licitație.
            
         
               16.
            
            
               Concursul de oferte va avea loc chiar dacă se admite la participare numai un singur ofertant.
            
         
               17.
            
            
               Activitățile de explorare a resurselor minerale trebuie să se desfășoare în urma unei evaluări realizate de către autoritatea competentă relevantă cu privire la compatibilitatea planurilor anuale de lucru pentru prospectare și explorare.
            
         
               18.
            
            
               Ministerul Economiei, Energiei și Turismului este autorizat:
               
                           18.1.
                        
                        
                           să transmită textul prezentei decizii în vederea publicării în Jurnalul Oficial al Uniunii Europene și în Monitorul Oficial, precum și pe site-ul web al Consiliului de Miniștri;
                        
                     
                           18.2.
                        
                        
                           să organizeze concursul de oferte și să asigure desfășurarea acestuia.
                        
                     
         
               19.
            
            
               Contestațiile care au ca obiect prezenta decizie pot fi adresate Curții Supreme Administrative în termen de 14 zile de la publicarea sa în Jurnalul Oficial al Uniunii Europene.
            
         
      
         
            Pentru prim-ministru
         
         Tsvetan TSVETANOV
      
      
         
            Secretar general al Consiliului de Miniștri
         
         Rosen ZHELYAZKOV
      
      
         
            Secretar general al Ministerului Economiei, Energiei și Turismului
         
         Vladimir TUDZHAROV
      
      
         
            Pentru directorul Direcției Juridice din cadrul Ministerului Economiei, Energiei și Turismului
         
         Ilona STOYKOVA
      
   
   
      ANEXĂ
      
         LISTA COORDONATELOR
      
      Sistemul de coordonate WGS 84
      
                  Nr.
               
               
                  Longitudine
               
               
                  Latitudine
               
            
                  1
               
               
                  24.285895
               
               
                  43.693381
               
            
                  2
               
               
                  25.132128
               
               
                  43.652422
               
            
                  3
               
               
                  25.133957
               
               
                  43.367182
               
            
                  4
               
               
                  24.816083
               
               
                  43.367437
               
            
                  5
               
               
                  24.815819
               
               
                  43.442488
               
            
                  6
               
               
                  24.771522
               
               
                  43.442524
               
            
                  7
               
               
                  24.771511
               
               
                  43.420147
               
            
                  8
               
               
                  24.679284
               
               
                  43.419554
               
            
                  9
               
               
                  24.679122
               
               
                  43.362442
               
            
                  10
               
               
                  24.596459
               
               
                  43.362367
               
            
                  11
               
               
                  24.595751
               
               
                  43.384165
               
            
                  12
               
               
                  24.599099
               
               
                  43.384224
               
            
                  13
               
               
                  24.532835
               
               
                  43.396060
               
            
                  14
               
               
                  24.642696
               
               
                  43.395864
               
            
                  15
               
               
                  24.642681
               
               
                  43.514398
               
            
                  16
               
               
                  24.529347
               
               
                  43.514397
               
            
                  17
               
               
                  24.529345
               
               
                  43.582535
               
            
                  18
               
               
                  24.300775
               
               
                  43.582966
               
            
                  19
               
               
                  24.300804
               
               
                  43.607098
               
            
                  20
               
               
                  24.231841
               
               
                  43.607119
               
            
                  21
               
               
                  24.231840
               
               
                  43.645052
               
            
                  22
               
               
                  24.231840
               
               
                  43.649674
               
            
                  23
               
               
                  24.285896
               
               
                  43.649645
               
            
                  24
               
               
                  24.285895
               
               
                  43.693381
               
            
                  Suprafață totală – S = 1 962 km2